CELEX: 32015R0418
Language: sl
Date: 2015-03-12 00:00:00
Title: Izvedbena uredba Komisije (EU) 2015/418 z dne 12. marca 2015 o spremembi Izvedbene uredbe (EU) št. 540/2011 glede pogojev za odobritev aktivne snovi Z-13-heksadecen-11-in-1-il acetat  Besedilo velja za EGP

13.3.2015   
            
            
               SL
            
            
               Uradni list Evropske unije
            
            
               L 68/36
            
         IZVEDBENA UREDBA KOMISIJE (EU) 2015/418
   z dne 12. marca 2015
   o spremembi Izvedbene uredbe (EU) št. 540/2011 glede pogojev za odobritev aktivne snovi Z-13-heksadecen-11-in-1-il acetat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) in zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov Z-13-heksadecen-11-in-1-il acetat je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 18. decembra 2013 Komisiji predložila svoje stališče o osnutku poročila o pregledu Z-13-heksadecen-11-in-1-il acetata (6). Agencija je svoje stališče o Z-13-heksadecen-11-in-1-il acetatu sporočila tudi prijavitelju.
            
         
               (3)
            
            
               Komisija je prijavitelja pozvala, naj predloži pripombe na osnutek poročila o pregledu Z-13-heksadecen-11-in-1-il acetata. Osnutek poročila o pregledu in stališče Agencije so države članice in Komisija pregledale v okviru Stalnega odbora za rastline, živali, hrano in krmo ter končno različico pripravile 12. decembra 2014 v obliki poročila Komisije o pregledu Z-13-heksadecen-11-in-1-il acetata.
            
         
               (4)
            
            
               Potrjeno je, da se aktivna snov Z-13-heksadecen-11-in-1-il acetat šteje za registrirano v skladu z Uredbo (ES) št. 1107/2009.
            
         
               (5)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za odobritev Z-13-heksadecen-11-in-1-il acetata. Zlasti je primerno zahtevati dodatne potrditvene informacije.
            
         
               (6)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Sklep o strokovnem pregledu ocene tveganja za pesticide z aktivno snovjo Z-13-heksadecen-11-in-1-il acetat. EFSA Journal 2014;12(12):3526. Na voljo na spletu: www.efsa.europa.eu/efsajournal.htm.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 258 o aktivni snovi Z-13-heksadecen-11-in-1-il acetat nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „258
                  
                  
                     Z-13-heksadecen-11-in-1-il acetat
                     št. CAS 78617-58-0
                     CIPAC: 974
                  
                  
                     Z-13-heksadecen-11-in-1-il acetat
                  
                  
                     ≥ 75 %
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot atraktant.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu Z-13-heksadecen-11-in-1-il acetata (SANCO/2649/2008) ter zlasti dodatka I in II h končni različici poročila, ki jo je pripravil Stalni odbor za rastline, živali, hrano in krmo.
                     Pogoji uporabe po potrebi vključujejo ukrepe za zmanjšanje tveganja.
                     Prijavitelj predloži potrditvene informacije o:
                     
                                 (1)
                              
                              
                                 specifikaciji tehničnega materiala v tržni proizvodnji, vključno z informacijami o vseh relevantnih nečistočah;
                              
                           
                                 (2)
                              
                              
                                 oceni tveganja zaradi izpostavljenosti za izvajalce, delavce in druge navzoče;
                              
                           
                                 (3)
                              
                              
                                 končnem stanju in obnašanju snovi v okolju;
                              
                           
                                 (4)
                              
                              
                                 oceni tveganja zaradi izpostavljenosti za neciljne organizme.
                              
                           Prijavitelj Komisiji, državam članicam in Agenciji predloži informacije iz točke (1) do 30. junija 2015, informacije iz točk (2), (3) in (4) pa do 31. decembra 2016.“